ai4bharat/Pralekha huggingface dataset:
பிரதமர் அலுவலகம்
மங்களூரில் பல்வேறு வளர்ச்சித் திட்டங்களின் துவக்க விழாவில் பிரதமரின் உரை
கர்நாடக ஆளுநர் திரு தாவர்சந்த் கெலாட் அவர்களே, முதலமைச்சர் திரு பசவராஜ் பொம்மை அவர்களே, எனது அமைச்சரவை நண்பர்களே, சட்டமன்ற, நாடாளுமன்ற உறுப்பினர்களே, சகோதர, சகோதரிகளே!
இந்திய கடல்சார் சக்திக்கு இன்று ஓர் முக்கிய தினம். நாட்டின் ராணுவ பாதுகாப்பிலும் பொருளாதார பாதுகாப்பிலும் இன்று இந்தியா மிகப்பெரிய வாய்ப்புகளை சந்தித்து வருகிறது. சற்று நேரத்திற்கு முன்பு இந்தியாவில் தயாரிக்கப்பட்ட விமானம் தாங்கி கப்பல் கொச்சியில் அறிமுகப்படுத்தப்பட்டது ஒவ்வொரு இந்தியருக்கும் பெருமிதம் அளிக்கிறது.
தற்போது மங்களூருவில் ரூ. 3700 கோடி மதிப்பிலான திட்டங்கள் தொடங்கி வைக்கப்பட்டு அடிக்கல் நாட்டப்படுகின்றன. இந்தத் திட்டங்கள் கர்நாடகாவின் வர்த்தகங்கள் மற்றும் தொழில்களுக்கு வலு சேர்ப்பதுடன் எளிதான வர்த்தகம் மேற்கொள்வதையும் ஊக்குவிக்கும். கடந்த 8 ஆண்டுகளில் நாட்டின் உள்கட்டமைப்பில் முன் எப்போதும் இல்லாத வகையிலான பணிகள் மேற்கொள்ளப்பட்டு வருகின்றன. பாரத் மாலா திட்டத்தின் மூலம் எல்லை மாநிலங்களின் சாலை உள்கட்டமைப்பு மேம்படுத்தப்படும் வேளையில் சாகர்மாலா திட்டத்தினால் கடல்சார் உள்கட்டமைப்பிற்கு ஆற்றல் அளிக்கப்படுகிறது.
சகோதர, சகோதரிகளே,
கடந்த சில ஆண்டுகளில் துறைமுகம் சார்ந்த வளர்ச்சி, நாட்டு வளர்ச்சியின் முக்கிய தாரக மந்திரமாக இருந்து வருகிறது. இது போன்ற முயற்சிகளின் விளைவாக இந்திய துறைமுகங்களின் திறன் கடந்த எட்டு ஆண்டுகளில் இரண்டு மடங்காக அதிகரித்துள்ளது. மங்களூர் துறைமுகத்தில் அமைக்கப்பட்டுள்ள புதிய தொழில்நுட்பம் சார்ந்த அம்சங்கள் துறைமுகத்தின் திறன் மற்றும் தரத்தை அதிகரிக்க உள்ளன. எரிவாயு சேமிப்பு மற்றும் திரவ சரக்கு சம்பந்தமாக இன்று அடிக்கல் நாட்டப்பட்டுள்ள நான்கு திட்டங்கள் கர்நாடகாவிற்கும், நாட்டிற்கும் சிறந்த பயனை வழங்க உள்ளன. சமையல் எண்ணெய், எல்பிஜி எரிவாயு உள்ளிட்டவற்றின் இறக்குமதி செலவையும் இது குறைக்கும்.
நண்பர்களே,
அமிர்த காலத்தில் பசுமை வளர்ச்சி என்ற உறுதிப்பாடுடன் இந்தியா முன்னேறி வருகிறது. பசுமை வளர்ச்சி மற்றும் பசுமை வேலைகள் முதலியவை புதிய வாய்ப்புகளாக அமைந்துள்ளன. இன்று சுத்திகரிப்பு ஆலையில் ஏற்படுத்தப்பட்டுள்ள புதிய வசதிகளும் நமது முன்னுரிமைகளை பிரதிபலிக்கின்றன. இந்த சுத்திகரிப்பு ஆலை இதுவரை நதி நீரை சார்ந்திருந்தது. கடல் நீரை குடிநீராக்கும் ஆலை, இந்த சார்பை குறைக்கும். வளர்ந்த இந்தியாவை உருவாக்குவதற்காக நவீன உள்கட்டமைப்பில் இந்தியா தற்போது கவனம் செலுத்தி வருகிறது. மங்களூரில் காணப்படும் ஆற்றல் சக்தி, வளர்ச்சி பாதையை தொடர்ந்து ஒளிமயமாக்கட்டும். இந்த நம்பிக்கையுடன் உங்கள் அனைவருக்கும் மீண்டும் ஒருமுறை எனது நல்வாழ்த்துகளைத் தெரிவித்துக் கொள்கிறேன்.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
நிதி அமைச்சகம்
ஐ.டி.பி.ஐ. வங்கியில் கட்டுப்படுத்தும் பங்குரிமையை ஆயுள் காப்பீட்டுக் கழகம் பெறவிருக்கிறது
இவ்வங்கியில் அரசின் பங்குகளை 50%க்கும் கீழாக குறைத்திட அரசு ஒப்புதல் வழங்கியுள்ளது
ஐடிபிஐ வங்கியில் இந்திய அரசின் பங்குகளை 50 சதவீதத்திற்குக் கீழ் குறைப்பதற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் வழங்கியுள்ளது. இந்த வங்கியின் கட்டுப்படுத்தும் பங்குகளை ஆயுள் காப்பீட்டுக் கழகம் பெறவும் ஒப்புதல் வழங்கப்பட்டுள்ளது. இதன் காரணமாக ஒதுக்கீட்டின் மூலமாக வங்கியை வளர்ப்பவராகவும், சொத்தின் சம பங்குகள், வங்கி நிர்வாகத்தைக் கட்டுப்படுத்தும் அரசின் உரிமையை விட்டுக் கொடுப்பதற்கும் ஒப்புதல் வழங்கப்பட்டுள்ளது.
தாக்கம்
- இந்த கையகப்படுத்தலின் காரணமாக வாடிக்கையாளர்கள், ஆயுள் காப்பீட்டுக்கழகம் மற்றும் சம்பந்தப்பட்ட வங்கி ஒட்டுமொத்த விரிவான பலன்கள் பெற வாய்ப்புள்ளது.
- பொருளாதாரத்தின் அளவீடு, பங்கீடு மற்றும் வாடிக்கையாளர்களை பெறுவதற்கான செலவினம் குறைவது, அதிகப்படியான திறன், செயல்பாட்டில் வளையக்கூடிய தன்மை மற்றும் சேவைகளை சந்தைப்படுத்துவதற்கான அதிக வாய்ப்பு ஆகியவவையே இரண்டு அமைப்புக்களும் பெறும் பலன்களாகும்.
- ஆயுள் காப்பீட்டுக் கழகமும் வங்கியும், நிதி அளவில் வலுப்பெற உதவுவதோடு, வீட்டுக்கடன் மற்றும் பரஸ்பர நிதி போன்ற நிதி சேவைகளை வழங்கும் இவற்றின் இதர அமைப்புக்களும் வலுவடைய உதவும்.
- மேலும், வீட்டு வாசலில் வங்கி சேவைகளைப் பெறவும், வாடிக்கையாளர்களுக்கான சேவை அபிவிருத்தி அடையவும், நிதி ஆதாரத்திற்கான வாய்ப்புகளைப் பெருக்கவும், 11 லட்சம் ஆயுள் காப்பீட்டு கழக முகவர்களுக்கு ஒரு வாய்ப்பாக இருக்கும்.
- குறைந்த செலவிலான வங்கிக் கணக்குகள் மற்றும் பணம் செலுத்தும் சேவைகளில் இருந்து வரும் வருமானத்தை அதிகரிக்கவும் நிதி ஆதாரத்தை குறைந்த செலவில் பெறவும் இது வங்கிக்கு ஏதுவாக இருக்கும்.
- வங்கியின் 1916 கிளைகளின் மூலமாக ஆயுள் காப்பீட்டுக் கழகம் வங்கியின் நம்பிக்கையையும் பெறும். அதுமட்டுமல்லாது, வங்கியின் நிதி நிர்வாக சேவைகளை ஆயுள் காப்பீட்டு கழகத்தால் அணுக முடியும்.
- மேலும், இதனால் நிதி சார்ந்த ஒருங்கிணைந்த நிறுவனம் ஆக வேண்டும் என்ற ஆயுள் காப்பீட்டுக் கழகத்தின் தொலைநோக்கு பார்வையும் நிறைவேறும்.
- வாடிக்கையாளர்களும் ஒரு கூரையின் கீழ் அனைத்து நிதி சேவைகளின் பலனை பெறுவர் என்பதோடு, ஆயுள் காப்பீட்டுத் திட்டத்தை விரிவடையச் செய்வதற்கான வசதியையும் ஆயுள் காப்பீட்டுக் கழகம் பெற்றுவிடும்.
பின்னணி:
2016ஆம் ஆண்டு தமது பட்ஜெட் உரையின்போது நிதியமைச்சர் ஐ.டி.பி.ஐ. வங்கியின் மடைமாற்றம் செய்வதற்கான வழிமுறைகள் தொடங்கி விட்டது என்று அறிவித்ததோடு, அவ்வங்கியின் அரசின் பங்குகளை 50 சதவீதத்திற்கு கீழாக குறைப்பதற்கான வாய்ப்பை அரசு பரிசீலிக்கும் என்றார். இந்த அறிவிப்பை கவனத்தில் கொண்டு, நிர்வாகத்தின் ஒப்புதலோடு ஆயுள் காப்பீட்டுக் கழகம் ஐடிபிஐ வங்கியின் கட்டுப்படுத்தும் பங்குகளை கையகப்படுத்த இந்திய காப்பீடு முறைப்படுத்தல் மற்றும் வளர்ச்சி ஆணையத்தின் அனுமதியை நாடியது. இந்த ஆணையத்தின் அனுமதியைப் பெற்ற பிறகு ஐடிபிஐ வங்கியின் 31 சதவீத கட்டுப்படுத்தும் பங்குகளை கையகப்படுத்தும் தனது திட்டத்தை ஆயுள் காப்பீட்டுக் கழகம் வெளியிட்டதுஃ நிர்வாகத்தின் பரிசீலனைக்குப்பிறகு ஐடிபிஐ வங்கியில் அரசின் பங்கு 51 சதவீதத்திற்குக் கீழாக குறைப்பதற்கான அரசின் முடிவு பற்றி கேட்டறிந்தது.
பிரதமர் அலுவலகம்
மணிப்பூர் முன்னாள் முதல்வர் திரு. ரிஷாங் கீஷிங் மறைவிற்கு பிரதமர் இரங்கல்
மணிப்பூர் மாநிலத்தின் முன்னாள் முதல் அமைச்சரும் மூத்த அரசியில்வாதியுமான திரு. ரிஷாங் கீஷிங் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார்.
(“ திரு. ரிஷாங் கீஷிங் மறைவு வடகிழக்கு மாநில அரசியலில் பெரிய வெற்றிடத்தை ஏற்படுத்தியுள்ளது. இப்பிராந்தியத்தில் தளராது பாடுபட்டு சேவையாற்றியவர்.
இந்த சோகமான தருணத்தில் எனது எண்ணங்கள் திரு. ரிஷாங் கீஷிங்கின் குடும்பத்தினர் மற்றும் ஆதரவாளர்களுடன் இருக்கிறது” என்று பிரதமர் குறிப்பிட்டுள்ளார்.
குடியரசுத் துணைத் தலைவர் செயலகம்
இந்தியாவும், காமோரோசும் பாதுகாப்பு ஒத்துழைப்பு, சுகாதாரம், பண்பாடு, கலை உள்ளிட்ட துறைகளில் புரிந்துணர்வு ஒப்பந்தங்களில் கையெழுத்திட்டன
இந்தியாவும், காமோரோசும் இன்று  பாதுகாப்பு ஒத்துழைப்பு உள்ளிட்ட ஆறு புரிந்துணர்வு ஒப்பந்தங்களில் கையெழுத்திட்டன. சுகாதாரம் மற்றும் மருத்துவம், கலை மற்றும் பண்பாடு, தொலைநிலைக் கல்வி, தொலைநிலை மருத்துவம் ஆகிய துறைகளிலும் ஒப்பந்தங்கள் கையெழுத்தாகின.
குடியரசுத் துணைத்தலைவர் திரு. எம். வெங்கைய நாயுடு, காமோரோஸ் அதிபர் திரு. அசாலி அசவ்மானி முன்னிலையில் இந்த ஒப்பந்தங்கள் கையெழுத்திடப்பட்டன.
ஆப்பிரிக்க நாடுகள் இரண்டில் குடியரசுத் துணைத்தலைவர் மேற்கொண்டுள்ள பயணத்தின் இரண்டாம் நாளான இன்று, அவர் காமோரோஸ் அதிபருடன் விரிவான பேச்சுக்களை நடத்தினார்.
இப்பேச்சுக்களின்போது, தமது உரையில் திரு. நாயுடு, இந்தியா தனது அண்டை நாடுகளுடன் அமைதியான நட்புறவுடன் கூடிய உறவுகளை பராமரிக்க விரும்புகிறது என்று கூறினார்.
காமோரோஸ் அதிபர் தமது உரையில், ஜம்மு காஷ்மீர் விஷயத்தில் தாங்கள் இந்தியாவின் மீது முழுநம்பிக்கையைக் கொண்டிருப்பதாகவும், ஏனெனில் இந்தியா, மகாத்மா காந்தியடிகளின் கொள்கைகளை கடைபிடிக்கும் நாடு என்றும் கூறினார்.
குடியரசுத் துணைத்தலைவருக்கு காமோரோஸ் நாட்டின் மிக உயரிய சிவில் விருதான “கிரீன் கிரஸென்ட்” விருதை காமோரோஸ் அதிபர் வழங்கினார். விருதைப் பெற்றுக்கொண்ட குடியரசுத் துணைத்தலைவர், தமது நன்றியுரையில், இந்த விருதை இந்தியாவின் 130 கோடி மக்கள் சார்பில் தாழ்மையுடன் பெற்றுக் கொள்வதாகக் கூறினார்.
ஐநா பாதுகாப்பு சபையில் இந்தியாவின் நிரந்தர உறுப்பினர் கோரிக்கைக்கு தொடர்ந்து ஆதரவு அளித்து வருவதற்காக காமோரோஸ் அதிபருக்கு திரு. நாயுடு நன்றி தெரிவித்துக் கொண்டார்.
இந்தியா, காமோரோஸுக்கு ஒரு மில்லியன் அமெரிக்க டாலர் மதிப்புள்ள மருந்துகள், மருத்துவக் கருவிகள், ஒரு மில்லியன் அமெரிக்க டாலர் மதிப்புள்ள போக்குவரத்து வாகனங்கள், உயர்வேக வழிமறிப்பு படகுகள் வாங்குவதற்கான 20 லட்சம் அமெரிக்க டாலர் மானியம் மற்றும் ஆயிரம் மெட்ரிக் டன் அரிசி ஆகியவற்றை வழங்குவதாக திரு. வெங்கைய நாயுடு அறிவித்தார். மேலும், மோரோனி என்ற இடத்தில் 18 மெகாவாட் மின்உற்பத்தி நிலையம், மற்றும் தொழிற்பயிற்சி மையம் ஆகியன அமைப்பதற்கு 4.16 மில்லியன் அமெரிக்க டாலர் கடன் வழங்கவிருப்பதாகவும் அவர் அறிவித்தார்.
(Visitor Counter : 39
சுகாதாரம் மற்றும் குடும்ப நலத்துறை அமைச்சகம்
இந்தியாவில் குணமடைவோரின் எண்ணிக்கை 97 சதவீதத்தை எட்டியுள்ளது; கடந்த 24 மணி நேரத்தில் 11,858 பேர் குணமடைந்துள்ளனர்
தொடர் முன்னெச்சரிக்கை நடவடிக்கை காரணமாக இந்தியாவில் கொரோனா தொற்றிலிருந்து முழுமையாக குணமடைவோரின் எண்ணிக்கை 97 சதவீதத்தை எட்டியுள்ளது. நாட்டில் இன்று மட்டும் 1.68 லட்சம் பேர் கொரோனா தொற்றால் பாதிக்கப்பட்டுள்ளனர். தற்போது தொற்றால் பாதிக்கப்படுவோரின் எண்ணிக்கை 1.56 சதவீதமாக உள்ளது.
இதுவரை 1,04,34,983 பேர் குணமடைந்துள்ளனர். கடந்த 24 மணி நேரத்தில் 11,858 பேர் குணமடைந்து வீடு திரும்பியுள்ளனர்.
இந்தியாவில் நாள்தோறும் கொரோனா தொற்றால் பாதிக்கப்படுவோரின் எண்ணிக்கை பெருமளவில் குறைந்து வருகிறது. கடந்த ஆண்டு செப்டம்பர் 11-ந் தேதி தொற்றால் பாதிக்கப்பட்டோரின் எண்ணிக்கை 96,551 ஆக இருந்த நிலையில், பிப்ரவரி 1, 2021 அன்று 11,427 ஆக குறைந்துள்ளது.
கொரோனா தொற்றால் நாடு முழுவதும் உயிரிழப்போரின் எண்ணிக்கை 120-க்கும் கீழே உள்ளது. கடந்த 24 மணி நேரத்தில் 118 பேர் மரணமடைந்துள்ளனர்.
பிப்ரவரி 1, 2021 காலை 8 மணி நிலவரப்படி, தமிழகத்தில் 1,05,821 & புதுச்சேரியில் 2,736 பேர் உட்பட இதுவரை 37.5 லட்சம் பயனாளிகளுக்கு கொரோனா தடுப்பூசி செலுத்தப்பட்டுள்ளது.
கடந்த 24 மணி நேரத்தில் 253 இடங்களில் 14,509 பேருக்கு தடுப்பூசி போடப்பட்டுள்ளது. இதுவரை 69,215 பேருக்கு தடுப்பூசி போடப்பட்டுள்ளது.
கடந்த 24 மணி நேரத்தில் நாட்டிலேயே கேரளாவில்தான் ஒரே நாளில் அதிகளவிலான அதாவது 5,730 பேர் குணமடைந்துள்ளனர். மகாராஷ்டிராவில் 1,670 பேரும், தமிழகத்தில் 523 பேரும் குணமடைந்துள்ளனர்.
கடந்த 24 மணி நேரத்தில் 11,427 பேருக்கு புதிதாக தொற்று ஏற்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693842
(Visitor Counter : 129
வணிகம் மற்றும் தொழில்துறை அமைச்சகம்
வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம், விமானம் மூலம் அமெரிக்காவுக்கு மாதுளை ஏற்றுமதிக்கு வசதி செய்து தருகிறது
பழங்கள் ஏற்றுமதி வாய்ப்புகளை அதிகரிக்கும் வகையில், வர்த்தகம் மற்றும் தொழில்துறை அமைச்சகத்தின் கீழ் செயல்படும் வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம்  மாதுளம் பழத்தை முதல் முறையாக சோதனை அடிப்படையில் விமானம் மூலம் அமெரிக்காவுக்கு ஏற்றுமதி செய்ய வழிவகை செய்து கொடுத்துள்ளது. இந்தியாவின் தேசிய தாவர பாதுகாப்பு அமைப்பு , அமெரிக்காவின் விலங்கு மற்றும் தாவர சுகாதார ஆய்வு சேவை அமைப்பு , மகாராஷ்டிரா மாநிலம் வேளாண் சந்தைப்படுத்தல் வாரியம் , சோலாப்பூரில் உள்ள மாதுளை குறித்த தேசிய ஆராய்ச்சி மையம் ஆகிய நிறுவனங்களுடன் இணைந்து மாதுளை ஏற்றுமதியை முதல் முறையாக வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம்  தொடங்கியுள்ளது.
அமெரிக்காவுக்கான மாதுளை ஏற்றுமதி அதிகரிப்பதால் விவசாயிகளுக்கு அதிக விலை கிடைப்பதன் மூலம், விவசாயிகளின் வருமானம் அதிகரிக்கும் என்று அபெடா தலைவர் திரு அபிஷேக் தேவ் கூறினார். மாதுளை ஏற்றுமதிக்கு அமெரிக்க இறக்குமதியாளர்களிடம் இருந்து வரவேற்பு கிடைத்துள்ளது என்றும் அவர் தெரிவித்தார்.
இந்தியாவில் இருந்து பழங்கள் மற்றும் காய்கறிகளை ஏற்றுமதி செய்வதில் முன்னணியில் உள்ள அபெடா பதிவு செய்யப்பட்ட 'ஐ.என்.ஐ ஃபார்ம்ஸ்' மாதுளையை சோதனை அடிப்படையில் ஏற்றுமதி செய்தது. அமெரிக்க சந்தைகளில் ஏற்கெனவே இந்திய மாம்பழங்களுக்கு வரவேற்பு கிடைத்துள்ளது. இந்நிலையில், மாதுளையும் அமெரிக்காவில் வெற்றிகரமான வரவேற்பைப் பெறும் என்று ஏற்றுமதியாளர்கள் நம்பிக்கை தெரிவித்துள்ளனர்.
2022-23 ஆம் ஆண்டில், ஐக்கிய அரபு எமிரேட்ஸ் , வங்கதேசம், நேபாளம், நெதர்லாந்து, சவுதி அரேபியா, இலங்கை, தாய்லாந்து, பஹ்ரைன், ஓமன் உள்ளிட்ட நாடுகளுக்கு 58.36 மில்லியன் டாலர் மதிப்புள்ள 62,280 மெட்ரிக் டன் மாதுளை ஏற்றுமதி செய்யப்பட்டுள்ளது.
மாதுளை உற்பத்தியில் உலக அளவில் இந்தியா ஏழாவது இடத்தில் உள்ளது. சாகுபடி பரப்பு சுமார் 2,75,500 ஹெக்டேர் ஆகும். இந்தியாவில் மகாராஷ்டிரா, குஜராத், கர்நாடகா, ராஜஸ்தான் மற்றும் ஆந்திரப் பிரதேசம் ஆகிய மாநிலங்கள் மாதுளையை அதிக அளவில் உற்பத்தி செய்யும் முக்கிய மாநிலங்களாகும். மாதுளை ஏற்றுமதிக்கு ஊக்கம் அளிக்கவும், விநியோகச் சங்கிலியில் உள்ள தடைகளை நீக்கவும் மாதுளைக்கான ஏற்றுமதி மேம்பாட்டு மன்றங்களை  அபெடா அமைத்துள்ளது.
ரெயில்வே அமைச்சகம்
ரயில்களில் தானியங்கி ரயில் பாதுகாப்பு அமைப்பு பொருத்துதல்
நடப்பாண்டில் ரயில் விபத்துகளின் எண்ணிக்கை குறைந்துள்ளது. 1.04.2017 முதல் 31.3.2018 வரையிலான காலத்தில் ஏற்பட்ட விபத்துகள் 73. இதே காலத்தில் இதற்கு முந்தைய ஆண்டு ஏற்பட்ட விபத்துகளின் எண்ணிக்கை 104.
நாட்டின் அனைத்து ரயில்வே அகலப் பாதைக் கட்டமைப்பிலும், இ.டி. எஸ். நிலை-2 தரத்திற்கேற்ப தானியங்கி ரயில் பாதுகாப்பு அமைப்பைப் பொருத்த இந்திய ரயில்வே திட்டமிட்டுள்ளது. இதனால், ரயில்களின் எஞ்ஜின் ஓட்டுனர்களுக்கு அபாய நிலையில், சிக்னலைக் கடந்து செல்வதையும், குறிப்பிட்ட வேகத்திற்கு அதிகமாகச் செல்வதையும், தடுப்பதற்குத் தொழில் நுட்ப உதவி கிடைக்கிறது.
மாநிலங்களவையில் கேள்விக்கு எழுத்து மூலம் அளிக்கப்பட்ட பதிலில் இத்தகவல் தெரிவிக்கப்பட்டுள்ளது.
மேலும் தகவல்களுக்கு www.pib.nic.in என்ற வலைதளத்தைப் பார்க்கவும்
==========
(Visitor Counter : 121
சிறப்பு சேவைகள் மற்றும் கட்டுரைகள்
பாரதத்தின் அம்ருத் மகோத்சவம்: இந்திய உணவுக் கழக அலுவலகத்தில் புகைப்பட கண்காட்சி
நாட்டின் 75வது சுதந்திர தினத்தை முன்னிட்டு, மாண்புமிகு பிரதமர் தொடங்கிய ‘பாரதத்தின் அம்ருத் மகோத்சவத்தின்’ ஒரு பகுதியாக சென்னையில் உள்ள இந்திய உணவுக்கழக தென்மண்டல அலுவலகத்தில் புகைப்பட கண்காட்சி அமைக்கப்பட்டுள்ளது.
இதை இந்திய உணவுக் கழகத்தின் தென் மண்டல நிர்வாக இயக்குனர் திரு ஆர்.டி.நசீம் ஐஏஎஸ் இன்று தொடங்கி வைத்தார்.
இந்திய உணவுக் கழகம் கடந்த 1965ம் ஆண்டு தொடங்கப்பட்டதில் இருந்து, உணவு பாதுகாப்பில், இந்திய உணவுக்கழகம் அளித்துவரும் பங்கை, இந்த புகைப்பட கண்காட்சி விவரிக்கிறது.
இதில் இடம்பெற்றுள்ள புகைப் படங்களை சேகரிக்க, அதிகாரிகள் மேற்கொண்ட சிறந்த முயற்சிகளை திரு.நசீம் பாராட்டினார்.
தலைமை பொது மேலாளர் திரு எம்.துளசிதாஸ், பொது மேலாளர்கள் திரு வி.ஹரிவிக்ரமன், திருமதி சைனி வில்ஷன், திருமதி.கே.எம்.பாரதி, பி.கே.பிலிப், திரு எம். ஜகிரூதீன் ஆகியோர் இந்நிகழ்ச்சியில் பங்கேற்றனர்.
இந்த புகைப்பட கண்காட்சி 2 நாட்களுக்கு நடைபெறும். இது பொதுமக்களின் பார்வைக்காக திறந்து வைக்கப்பட்டுள்ளது. இங்கு வரும் பார்வையாளர்கள் கொவிட்-19 நெறிமுறைகளை கடுமையாக பின்பற்ற வேண்டும்.
பாதுகாப்பு அமைச்சகம்
கொவிட்-19 தொற்றுக்கு எதிரான போராட்டத்திற்கு இந்திய விமானப்படை தொடர்ந்து உதவி
கொரோனா வைரஸ் பரவாமல் தடுப்பதற்காக இந்திய விமானப் படை தொடர்ந்து உதவி செய்து வருகிறது. இந்தத் தொற்றுநோய் பரவாமல் தடுப்பதற்காக மாநில அரசுகளும், இதர ஆதரவு முகமைகளும், திறமையாகவும், பயன் தரும் வகையிலும் நடவடிக்கை எடுக்கும் வகையில், மருத்துவப் பொருட்களை இந்திய விமானப் படை கொண்டு சேர்த்து வருகிறது.
கடந்த சில தினங்களில் நாட்டில் தேவைப்படுகின்ற பல்வேறு பகுதிகளுக்கு மருத்துவக் கருவிகளையும், பொருட்களையும், கொண்டு சேர்த்துள்ளது.
அது மட்டுமல்லாமல், ஏப்ரல் 6 தேதி அன்று இந்திய விமானப்படை, இந்திய மருத்துவ ஆய்வு மன்றத்தின் 3500 கிலோ எடையுள்ள மருத்துவ சாதனங்களையும், ஆட்களையும் சென்னையில் இருந்து புவனேஸ்வருக்கு கொண்டு சேர்த்துள்ளது. இது ஓடிசாவில் ஆய்வுக் கூடங்களை அமைப்பதற்காகவும், மருத்துவ கட்டமைப்புகளை ஏற்படுத்தவும் கொண்டு செல்லப்பட்டுள்ளது.
நாடு முழுவதிலும் உள்ள இந்திய விமானப்படைத் தளங்கள் தனிமைப்படுத்த படக்கூடிய முகாம்களாக மாற்றப்பட்டு, தயார் நிலையில் வைக்கப்பட்டுள்ளன
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலுக்கான தேசிய நிபுணர் குழுவின் புதிய பரிந்துரைகளை மத்திய சுகாதார அமைச்சகம் ஏற்றது
கொவிட்-19 தடுப்பு மருந்து வழங்கல் குறித்த புதிய பரிந்துரைகளை கொவிட்-19 தடுப்பு மருந்து வழங்கலுக்கான தேசிய நிபுணர் குழு மத்திய சுகாதாரம் மற்றும் குடும்ப நல அமைச்சகத்திடம் சமர்ப்பித்தது. தற்போதைய கொவிட்-19 பெருந்தொற்று நிலவரம் மற்றும் சர்வதேச அறிவியல் ஆதாரம் மற்றும் அனுபவத்தின் அடிப்படையில் இந்த பரிந்துரைகள் செய்யப்பட்டன.
பின்வரும் பரிந்துரைகளை ஏற்றுள்ள மத்திய சுகாதாரம் மற்றும் குடும்ப நல அமைச்சகம், அவை குறித்து மாநிலங்கள் மற்றும் யூனியன் பிரதேசங்களுக்கும் தகவல் தெரிவித்துள்ளது.
பின்வரும் சூழ்நிலைகளில் கொவிட்-19 தடுப்பு மருந்து பெறுவதை தாமதப்படுத்துதல்:
1) சார்ஸ்-2 கொவிட்-19 பாதிப்பு உறுதிப்படுத்தப்பட்ட நபர்கள்: குணமடைந்து மூன்று மாதங்களுக்கு கொவிட்-19 தடுப்பு மருந்து பெறுவதை தாமதப்படுத்த வேண்டும்.
2. சார்ஸ்-2 மோனோகுளோனல் ஆண்டிபாடி அல்லது கொண்வலசன்ட் பிளாஸ்மா பெற்றுள்ள சார்ஸ்-2 கொவிட்-19 நோயாளிகள்: மருத்துவமனையிலிருந்து வீடு திரும்பிய மூன்று மாதங்களுக்கு கொவிட்-19 தடுப்பு மருந்து பெறுவதை தாமதப்படுத்த வேண்டும்.
3. முதல் டோஸ் பெற்று இரண்டாம் டோஸ் பெறுவதற்கு முன் கொவிட் தொற்று உறுதிப்படுத்தப்பட்ட நபர்கள்: குணமடைந்து மூன்று மாதங்களுக்கு கொவிட்-19 தடுப்பு மருந்து பெறுவதை தாமதப்படுத்த வேண்டும்.
4. வேறு ஏதேனும் இதர தீவிர நோயுடைய, மருத்துவமனை அல்லது தீவிர சிகிச்சைப்பிரிவில் சிகிச்சை தேவைப்படும் நபர்களும் கொவிட்-19 தடுப்பு மருந்து பெறுவதை நான்கு முதல் எட்டு வாரங்களுக்கு தாமதப்படுத்த வேண்டும்.
கொவிட்-19 தடுப்பு மருந்து பெற்ற 14 நாட்களுக்கு பிறகு அல்லது கொவிட் பாதிப்பு இருந்திருந்தால் தொற்று இல்லை என்று ஆர்டிபிசிஆர் சோதனையில் தெரியவந்து 14 நாட்களுக்கு பிறகு எந்த ஒரு தனிநபரும் ரத்ததானம் செய்யலாம்.
பாலூட்டும் தாய்மார்களுக்கு கொவிட்-19 தடுப்பு மருந்து பரிந்துரைக்கப்படுகிறது. கர்ப்பிணி பெண்களுக்கான தடுப்பு மருந்தை பொருத்தவரை, நோய் எதிர்ப்புத் தன்மைக்கான தேசிய தொழில்நுட்ப ஆலோசனை குழுவின் ஆய்வில் இது உள்ளது.
மேற்கண்ட பரிந்துரைகளை கருத்தில் கொள்ளுமாறும் அவற்றை செயல்படுத்துவதற்கு தேவையான நடவடிக்கைகளை எடுக்குமாறும் மாநிலங்கள் மற்றும் யூனியன் பிரதேசங்களை மத்திய சுகாதாரம் மற்றும் குடும்ப நல அமைச்சகம் கேட்டுக் கொண்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719925(Visitor Counter : 290
பாதுகாப்பு அமைச்சகம்
பெண்களுக்கு அதிகாரம் அளிப்பதில் எல்லை சாலைகள் நிறுவனம் தொடர்ந்து உறுதி
சுதந்திரத்தின் 75-வது ஆண்டை இந்தியா கொண்டாடும் வேளையில், பெண்களின் முன்னேற்றத்தை நோக்கிய நம் நாட்டின் முயற்சிகளையும் இந்தியா கொண்டாடுகிறது. அந்த வகையில், எல்லை சாலைகள் நிறுவனமும் அதிகாரிகள் முதல் வணிக விமான ஓட்டுநர் உரிமைதாரர் வரை பல்வேறு நிலைகளில் அதிக எண்ணிக்கையிலான பெண்களை பணியில் இணைத்துள்ளது.
பெண்களுக்கு அதிகாரம், பொறுப்பு மற்றும் மரியாதை அளிப்பதன் மூலம் தேசிய கட்டமைப்பு முயற்சியில் அவர்கள் ஆக்கபூர்வமான பங்களிப்பை வழங்குவார்கள் என்பதில் இந்த நிறுவனம் தீவிர நம்பிக்கை கொண்டுள்ளது. கடந்த ஆறு தசாப்தங்களில் படிப்படியான நடவடிக்கைகளின் மூலம் சாலை கட்டமைப்பின் பல்வேறு நிலைகள் மற்றும் பொறுப்புகளில் பெண்களின் எண்ணிக்கையை எல்லை சாலைகள் நிறுவனம் அதிகரித்துள்ளது.
அவர்கள் தன்னிச்சையாக பணிகளை மேற்கொள்வதற்கு ஏதுவாக பெண்களுக்கு அதிகாரம் மற்றும் பொறுப்புகளை வழங்கும் ஒருங்கிணைந்த நடவடிக்கைகளும் மேற்கொள்ளப்பட்டு வருகின்றன. இது போன்ற மகளிர் குறிப்பிட்ட துறைகளில் பெண்கள் சக்தியின் அடையாளமாக திகழ்கிறார்கள்.
பல்வேறு நிலைகளில் வேலைவாய்ப்பு, உயர்கல்விக்கான வசதிகள், முறையான சுகாதாரத்தை அணுகுதல், சாகச நடவடிக்கைகளுக்கான வாய்ப்புகள், விளையாட்டு மற்றும் முழுமையான மேம்பாட்டிற்கு ஊக்குவித்தல் போன்று பெண்களுக்கு அதிகாரம் அளிப்பதற்காக பலதரப்பு அணுகுமுறையை இந்த நிறுவனம் பின்பற்றுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756205
-----
(Visitor Counter : 411
குறு சிறு மற்றும் நடுத்தர தொழில் துறை அமைச்சகம்
புதுச்சேரியில் எம்எஸ்எம்இ தொழில்நுட்ப மையத்தைத் தொடங்கி வைத்தார் பிரதமர்
புதுச்சேரியில் தேசிய இளையோர் விழாவைப் பிரதமர் திரு நரேந்திர மோடி இன்று காணொலி காட்சி மூலம் தொடங்கி வைத்தார். இந்த நிகழ்ச்சியின் போது, புதுச்சேரியில் ரூ.122 கோடி முதலீட்டில் 10 ஏக்கர் பரப்பளவில் அமைக்கப்பட்டுள்ள எம்எஸ்எம்இ அமைச்சகத்தின் தொழில்நுட்ப மையத்தையும் பிரதமர் தொடங்கி வைத்தார். இந்த மையத்தில் 20 ஆயிரத்திற்கும் மேற்பட்ட இளைஞர்களுக்கு திறன்மேம்பாட்டுப் பயிற்சி அளிக்கப்படும். 200 ஸ்டார்ட் அப் நிறுவனங்கள் உள்பட 20 ஆயிரத்திற்கும் மேற்பட்ட எம்எஸ்எம்இ நிறுவனங்களுக்குத் தேவையான திறன் மேம்பாட்டு பயிற்சிகள் மற்றும் உதவிகள் அளிக்கப்படும்.
இந்த நிகழ்ச்சியில் மத்திய அமைச்சர்கள் திரு அனுராக் சிங் தாக்கூர், திரு நாராயண் ரானே, திரு பானு பிரதாப் சிங் வர்மா, திரு நிதிஷ் ப்ரமாணிக், புதுச்சேரி துணை நிலை ஆளுநர் டாக்டர் தமிழிசை சௌந்தரராஜன், புதுச்சேரி முதலமைச்சர் திரு என் ரங்கசாமி, மாநில அமைச்சர்கள், நாடாளுமன்ற உறுப்பினர்கள் உள்ளிட்டோர் நிகழ்ச்சியில் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789390
சிறப்பு சேவைகள் மற்றும் கட்டுரைகள்
இந்திய ரிசர்வ் வங்கி ரெப்போ விகிதத்தை 50 அடிப்படை புள்ளிகள் உயர்த்தியது
ரெப்போ விகிதத்தை 50 அடிப்படை புள்ளிகளாக 4.90 சதவீதம் அளவிற்கு உயர்த்துவது என இந்திய ரிசர்வ் வங்கியின் நிதி கொள்கை குழு முடிவு செய்துள்ளது. கடந்த 6-ம் தேதி தொடங்கிய இதற்கான கூட்டம் இன்று நிறைவடைந்தது. மொத்த உள்நாட்டு உற்பத்தி வளர்ச்சி விகிதம் 7.2 சதவீதம் அளவுக்கு தொடரும் என்று இக்குழு கணித்துள்ளது. 2022-23-ம் நிதி ஆண்டில் பணவீக்க விகிதம் 6.7 சதவீதமாக இருக்கும் என்றும் கூறியுள்ளது. கூட்டுறவு வங்கிகள் மூலமான வீட்டுக்கடனுக்கான உச்சவரம்பு 100 சதவீதத்திற்கும் மேல் அதிகரிக்கப்பட்டுள்ளதாக தெரிவித்துள்ளது. நிதிக் கொள்கை குழுவின் அடுத்த கூட்டம் ஆகஸ்ட் 2-ந் தேதி முதல் 4-ந் தேதி வரை நடைபெறும் என்று அறிவிக்கப்பட்டுள்ளது.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1832000
மத்திய அமைச்சரவை
முன்னாள் படை வீரர் பங்களிப்பு சுகாதார திட்டத்தின் கீழ் 2ஆம் உலகப்போர் வீரர்கள், அவசரக்கால நியமன அதிகாரிகள், குறுகிய பணிக் கால நியமன அதிகாரிகள் மற்றும் பணிக் காலத்திற்கு முன்பு பணி ஓய்வுபெறுபவர்களின் மருத்துவ வசதிக்கான அனுமதிக்கு மத்திய அமைச்சரவை ஒப்புதல்
40,000-த்திற்கும் மேற்பட்ட நபர்கள் பயன்பெறுவார்கள்
முன்னாள் படை வீரர் பங்களிப்பு சுகாதாரத் திட்டத்தின் கீழ் 2ஆம் உலகப்போர் வீரர்கள், அவசரக்கால நியமன அதிகாரிகள், குறுகிய பணி கால நியமன அதிகாரிகள் மற்றும் பணிக் காலத்திற்கு முன்பு பணிஓய்வு பெறுபவர்களின் மருத்துவ வசதிக்கான அனுமதிக்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது.
இதனால் முன்னாள் படை வீரர் பங்களிப்பு சுகாதாரத் திட்டத்தின் கீழ் இதுவரை சேர்க்கப்படாத 43,000 நபர்கள், முன்னாள் படை வீரர் பங்களிப்பு சுகாதாரத் திட்டத்தின் கீழ் பணமில்லா மருத்துவ சிகிச்சை பெறும் பலன் கிடைக்கப் பெறுவார்கள். சில நிபந்தனைகளுக்கு உட்பட்டு முன்னாள் படை வீரர் பங்களிப்பு சுகாதாரத் திட்டத்தின் கீழ் 425 சிறு மருத்துவமனைகள், பட்டியலில் சேர்க்கப்பட்டுள்ள 2,500க்கும் மேற்பட்ட தனியார் மருத்துவமனைகள் மற்றும் நாட்டில் உள்ள அனைத்து அரசு மருத்துவமனைகள் வழியாக இவர்கள் இந்த வசதிகளை பயன்படுத்திக் கொள்ளலாம்.
போர்க் கைம்பெண்களுக்கு, முன்னாள் படைவீரர் பங்களிப்பு சுகாதாரத் திட்டத்தின் ஒருமுறை பங்களிப்பிலிருந்து விலக்கு அளிக்கவும் ஏற்பாடு செய்யப்பட்டுள்ளது.
2003ஆம் ஆண்டு ஏப்ரல் மாதம் தேசிய ஜனநாயக கூட்டணி அரசால் தொடங்கப்பட்ட முன்னாள் படை வீரர் பங்களிப்பு சுகாதாரத்திட்டம் 54 லட்சம் ஓய்வூதியம் பெறும் முன்னாள் படை வீரர்கள், அவர்களை சார்ந்திருப்பவர்கள் மற்றும் இதரப் பிரிவினர், தரமுள்ள மருத்துவ சிகிச்சை பெறுவதற்கு வழிவகுக்கிறது.
பிரதமர் அலுவலகம்
பாராலிம்பிக்ஸ் போட்டியில் சிறப்பான ஆட்டத்தை வெளிப்படுத்திய பவீனா படேலுக்கு பிரதமர் வாழ்த்து
பாராலிம்பிக்ஸ் போட்டியில் சிறப்பான ஆட்டத்தை வெளிப்படுத்திய பவீனா படேலுக்கு பிரதமர் திரு நரேந்திர மோடி வாழ்த்து தெரிவித்திருப்பதுடன், நாளைய போட்டியில் அவர் வெற்றி பெறுவதற்கு நாடு அவருக்கு அளிக்கும் ஆதரவையும் குறிப்பிட்டுள்ளார்.
பிரதமர் தமது சுட்டுரைச் செய்தியில்,
“வாழ்த்துகள் பவினா படேல்! நீங்கள் மிகச் சிறப்பாக விளையாடினீர்கள்.
முழு நாடும் உங்களது வெற்றிக்காக பிரார்த்தனை செய்து கொள்வதுடன் நாளை உங்களுக்கு உற்சாகமளிப்பார்கள். எந்த அழுத்தமும் இல்லாமல் உங்களது சிறந்த ஆட்டத்தை வெளிப்படுத்துங்கள். உங்களது வெற்றி, ஒட்டுமொத்த நாட்டிற்கு எழுச்சியூட்டுகிறது”, என்று கூறியுள்ளார்.